Welsh National Opera Announces Appointment of Two New Members to its Board - Business News Wales
WNO yn Cyhoeddi Dau Aelod Bwrdd Newydd
WNO Chairman Mark Molyneux says:
"I'm delighted that Martyn Ryan and Toks Dada have joined us and are adding their wide range of experience and skills to our strong team."
Mae Opera Cenedlaethol Cymru yn falch i gyhoeddi penodiad dau aelod Bwrdd newydd.
Mae Martyn Ryan yn ymuno â Bwrdd WNO, gan gymryd rôl y Cadeirydd Archwilio a Risg. Ganed Martyn yng Nghaerdydd, enillodd radd mewn economeg busnes a chymdeithaseg o Brifysgol Southampton, a chwblhaodd Rhaglen Rheoli Uwch yn Ysgol Fusnes Harvard. Bu'n bartner ac yn Brif Swyddog Gweithredol yn Genesis Investment Management ac mae'n parhau i fod yn Ymddiriedolwr o Ymddiriedolaeth Elusennol Genesis. Ar ôl hyfforddi gyda PwC yn 1984, mae ei swyddi eraill cyn ymuno â Genesis yn cynnwys swyddi mewn cyllid a bancio buddsoddol yn Kitcat & Aitken, Morgan Grenfell and Schroders, a Phrif Swyddog Gweithredol yn y banc Japaneaidd Chuo Trust International Limited. Mae Martyn yn Gymrawd o Sefydliad y Cyfrifwyr Siartredig.
Yn ogystal â'i gefndir proffesiynol, mae gan Martyn hefyd ddiddordeb brwd mewn chwaraeon - yn enwedig rygbi undeb - mae'n un o gyfarwyddwyr Gleision Caerdydd, yn Gadeirydd Alltudion Cymru ac yn aelod o Bwyllgor Rygbi, Undeb Rygbi Cymru. Mae hefyd yn gymwynaswr i Glwb Criced Sir Morgannwg, yn ymddiriedolwr i'r elusen sy'n gysylltiedig â rygbi TourAid ac yn gadeirydd Ymddiriedolaeth Tom Maynard.
Hefyd yn ymuno â'r Bwrdd mae Toks Dada, un o raddedigion Coleg Brenhinol Cerdd a Drama Cymru. Mae Toks yn gynhyrchydd creadigol ac yn rhaglennydd cerddoriaeth glasurol. Ar hyn o bryd, mae'n Gydlynydd Rhaglen ar gyfer Cerddoriaeth Glasurol yn Neuadd y Dref a Neuadd Symffoni Birmingham, ac mae'n Aseswr i Sefydliad y PRS for Music. Yn 2010, sefydlodd Sinfonia Newydd - cwmni comisiynu a chynhyrchu ar gyfer gwaith newydd gan gyfansoddwyr proffesiynol sefydledig a newydd - gwasanaethodd hefyd fel Prif Swyddog Gweithredol a Chyfarwyddwr Creadigol y cwmni nes 2015. O dan ei arweiniad ef, cafodd Sinfonia Newydd ei sefydlu fel rhan bwysig o sector celfyddydol Cymru a darparodd gyfleoedd comisiynu, hyfforddi, perfformio a hyrwyddo i dros 40 o gyfansoddwyr.
Mae'n gyn aelod o fwrdd Sinfonia Cymru - cerddorfa siambr broffesiynol Cymru ar gyfer cerddorion proffesiynol newydd ac roedd yn un o aelodau cyntaf canolfan greadigol y gerddorfa ar gyfer cerddorion ifanc ac entrepreneuriaid celfyddydol sef Curadur Sinfonia Cymru. Yn y swyddi hyn, cyfrannodd Toks at ddatblygiad rhaglen artistig y gerddorfa, y strategaeth ymgysylltu ddigidol, a model strategol newydd ar gyfer cerddorfa siambr yn yr 21ain ganrif. Fel eiriolwr dros gerddoriaeth glasurol, mae Toks yn cael ei wahodd yn aml i siarad neu sylwebu yn arbennig ar y themâu amrywiaeth ac ymgysylltu pobl ifanc mewn cerddoriaeth glasurol.
Dywedodd Cadeirydd WNO Mark Molyneux:
"Rwyf wrth fy modd bod Martyn Ryan a Toks Dada wedi ymuno â ni a'u bod yn ychwanegu eu profiad a'u sgiliau helaeth at ein tîm cryf."